Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 720/13/4403	Nitra, 20.5.2014
EEČ : 2-32-213-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1, odsek 3 písmeno c) Trestného zákona, ktorého sa dopustil na tom skutkovom základe, že: 
ako otec maloletého XXXXX, nar. XXXXX, bytom u matky XXXXX v XXXXX hoci má k tomuto vyživovaciu povinnosť priamo zo Zákona o rodine a rozsudkom Okresného súdu v XXXXX sp. zn. XXXXX zo dňa 30.10.2012, právoplatným dňa 30.10.2012, bol zaviazaný prispievať na jeho výživu sumou 70,- Eur mesačne počnúc dňom 12.09.2012, ktoré výživné je povinný platiť do rúk matky vždy do 15-teho dňa každého mesiaca dopredu, od 06.06.2013 si túto povinnosť neplnil a tak do 30.09.2013 dlhoval na výživnom sumu vo výške 280,- Eur, pričom dňa 15.10.2013 nastúpil do výkonu trestu odňatia slobody, kde vyživovaciu povinnosť nahlásil a uvedeného konania sa dopustil napriek tomu, že trestným rozkazom Okresného súdu v XXXXX sp. zn. XXXXX zo dňa 05.06.2013, právoplatným dňa 28.06.2013, bol uznaný vinným z prečinu zanedbania povinnej výživy podľa § 207 odsek 1 Trestného zákona a bol mu uložený trest odňatia slobody vo výmere 6 mesiacov, na výkon ktorého bol zaradený do ústavu na výkon trestu odňatia slobody so stredným stupňom stráženia,

lebo zanikla trestnosť činu.

Odôvodnenie:
Vyšetrovateľ Okresného riaditeľstva PZ Odbor kriminálnej polície XXXXX uznesením sp. zn. XXXXX zo dňa 21.11.2013 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 22.01.2014  podľa § 206 odsek 1 Trestného poriadku vzniesol obvinenie  XXXXX za prečin zanedbania povinnej výživy podľa § 207 odsek 1, odsek 3 písmeno c) Trestného zákona na skutkovom základe opísanom vo výroku tohto uznesenia a po vykonanom vyšetrovaní predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku s poukazom na § 86 písmeno a) Trestného zákona.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX neprispieval na výživu svojho syna XXXXX od 06.06.2013 a do 30.09.2013 dlhoval na jeho výživnom sumu vo výške 280,- Eur, pričom dňa 15.10.2014 nastúpil do výkonu trestu odňatia slobody uloženého trestným rozkazom Okresného súdu v XXXXX sp. zn. XXXXX zo dňa 05.06.2013, právoplatným dňa 28.06.2013.
Zo správy Ústavu na výkon trestu odňatia slobody a Ústavu na výkon väzby XXXXX č.l. 26-28 sp. vyplýva, že obvinený XXXXX pri nástupe do výkonu trestu vyživovaciu povinnosť aj na maloletého XXXXX nahlásil, odoslal žiadosť o vykonanie zrážok z pracovnej odmeny na úhradu výživného nezaopatreného dieťaťa a vykonávané zrážky boli odosielané na bankový účet matky XXXXX.   
Svedkyňa - poškodená XXXXX č.l. 18-21 sp. uviedla, že dňa 26.02.2014 jej obvinený poslal šekom platbu na výživné syna vo výške 280,- Eur. Z jej výpovedí nevyplýva, že by neplnenie vyživovacej povinnosti obvineným malo trvalo nepriaznivé následky.
 Na č.l. 48 sp. sa nachádza fotokópia poštového poukazu pod. čís. XXXXX podaného na Pošte XXXXX 12 XXXXX 26.02.2014, ktorým XXXXX poslal XXXXX sumu 280,- Eur. 
Na č.l. 29 sp. sa nachádza prehľad vykonaných zrážok na výživné aj maloletého XXXXX predložený ÚVTOS a ÚVV XXXXX
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 06.06.2013 do 30.09.2013 dodatočne splnil v plnej výške, pričom dňa 15.10.2013 nastúpil do výkonu trestu odňatia slobody, kde vyživovaciu povinnosť nahlásil, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka